كوفرة

كوفرة (ب ، ب ) هي طريقة ديال لمعاودة د اللعب ف كورة. كاتّعطى للفرقة فاش لفرقة لوخرة كاتدير غلط.

 كوفرة نيشان و مانيشانش 
لكوفرة تقدر تكون نيشان أولّا مانيشانش، لفرق بيناتهوم هو:
 كوفرة نيشان فلهوجوم يقدر يتماركا منها بيت، ولاكين مايمكنش يتماركا من كوفرة مانيشانش.
 كايتّعطاو لكوفرات النيشان فلغلاط لكبار (كورة مقيوسة ب ليد و بزاف د لغلاط لخرين، شوف لتحت).
 ماكاتّعطاش كوفرة نيشان فلمينطاقة د پيلانتيات ديال لفرقة اللي دارت غلط: يلا لفرقة دارت غلط تمّا، كايتعاقبو ب پيلانتي. كوفرة مانيشانش كاتّعطى ف غلط اللي طرى ف أي بلاصة خرة.

 كيفاش كاتنفّد 
200بك|تصغير|معدول|غاليبا بزاف ديال لكوايرية (فهاد لحالة لحمرين) غايتستّفو على لكوفرة باش يضرّݣو لخطة ديالهوم على لفرقة لمدافعة (الزرقة هنايا).
 النتيع د لحكم 
لحكم كاينتع لكوفرة مانيشانش فاش كايهز دراعو للفوق، و لكوفرة نيشان فاش كايجبّد دراعو للقدّام. طريقة معروفة باش يبان لفرق هي أنه ف لحالة ديال كوفرة مانيشانش لحكم كايهزّ دراعو فوق راسو وكايصاوب حرف الليف "ا".

 لبلاصة 
كوفرة كاتدار من لبلاصة اللي تدار فيها لغلط، من غير هاد لحالات:
 إلا طرا لغلط حدا لݣول ديال لفرقة مولات لكورة، لكوفرة كاتدار من أي بلاصة فلمينطاقة د لݣول.
 إلا كوفرة مانيشانش تعطات على غلط ديال لفرقة اللي دارتو فلمينطاقة د لݣول ديالها، كتدار لكوفرة من أقرب نقطة على لخط دلمينطاقة د لݣول اللي كايكون موازي معا لخط ديال لݣول اللي على برّا التيران.
 إلا لغلط طرا برّا التيران، كاتدار لكوفرة على أقرب خط توش أولّا خط ݣول لفين طرا لغلط.
 فبعض لغلاط التقنية (بحال إلا دخل كوايري شونجمو بلا خبار لحكم؛ أولّا الدخول ديال شي كوايري أولّا مسؤول ديال لفرقة كيفمّا كان للتيران بلا مشاورة معا لحكم، وبلا مايقطع اللعب)، كايبدا اللعب ب كوفرة مانيشانش فلبلاصة اللي كانت فيها لكورة فاش اللعب وقف.

 التير 
لبالون خاص يكون واقف ماكايتململش وفوق الضس. لكوايرية ديال لفرقة لوخرة خصهوم يكونو بعاد على لكورة بشي 9.15 ميترو حتال لبدية د اللعب، من غير إلا كانو فوق خط لݣول ديالهوم اللي مابين الرجلين د لݣول. إلا كانت لكوفرة مديورة من لمينطاقة د پيلانتيات ديالهوم، الناس دلفرقة لوخرة خاصهوم يكونو برّا دهاد لمينطاقة.

إلا لفرقة لمدافعة دايرين حيط من تلاتة أولّا كتر ديال لكوايرية، ݣاع لكوايرية لمهاجمين خاصّهوم يكونو بعاد ميترو واحد من لحيط حتى تكون لكورة ملعوبة.

لكورة كاتوّلي ملعوبة فاش كايتشيّر بيها وكاتبان مزيان كاتحرّك. لكورة ضروري خاصها تتّيرا (لحارس ماخصّوش يهزّها). ممكين للكوايرية يتلّفو اللعابة د لفرقة لوخرة ف كوفرة. (هادشي كايفرقة لكوفرة على پيلانتي فين التلف ممنوع من الدقّة فاش كايكون كولشي واجد).

يقدر لكوايري يتعاقب على تسلّول من كوفرة. هادشي كايميّز لكوفرة على الطرق لخرين ديال لمعاودة د اللعب، اللي مايمكنش فيهوم للعّاب يطيح فالتسلول.

 التسجيل د بيت من كوفرة 
نفتارضو باللي لفرقة 1 هي اللي معطي ليها كوفرة.
 لكورة كاتمشي  نيشان ل النوع ديال لكوفرة  نيشانمانيشانش لݣول دلفرقة 2   لݣول دلفرقة 1colspan="2" 

 لغلاط فالتنفيد ولعقوبة 
210px|تصغير|ولّات لكشكوشة لمختافية (بالنݣليزية: Vanishing spray) كاتخدّم فلعوام اللخرين باش تبيّن لمسافة لمينيموم ديال لكوفرات.
كاتعاود لكوفرة فالتنفيد إلا كانت لكورة كاتحّرك أولّا ماكانتش فلبلاصة الصحيحة. كايتعاقب لكوايري اللي كايدير لغلط بلعاني باش تعاود ليه الضربة أولّا كايتعطل بزاف فالتنفيد.

إلا كان لكوايري من لفرقة لخرة واقف قل من 9.15 ميترو بعيد على لبلاصة دلكورة فاش غاتدار الضربة، كاتعاود هاد الضربة من جديد، من غير إلا لفرقة مولات الضربة بغات تدير "ضربة حرة بالزربة" قبل مايرجعو اللعابة ديال لفرقة لمدافعة للمسافة لمحدّدة. يقدر شي كوايري ياخد كارطة صفرة إلا ماقدرش يرجع ل9.15 ميترو أولّا بلعاني ماكايخلّيش الضربة د لغلط تنفّد.

إلا لكوايري قاس لكورة جوج مرّات متابعين بلا ماتقيس كوايري آخور من مورا لكوفرة، كاتعطى كوفرة مانيشانش للفرقة لوخرة، من غير إلا تقاست لكورة بشكل ماشي قانوني (بحال بليد). تمّا كاتعطى للفرقة لوخرة إما كوفرة نيشان أولّا پيلانتي.

إلا كوايري من لفرقة لمهاجمة وقف فمسافة قلّ من ميترو على لحيط ديال 3 أولّا كتر ديال اللعّابة لمدافعين، كاتعطى كوفرة مانيشانش للفرقة لمدافعة.

 لغلاط اللي كاتعطى فيهوم 
هادو هوما لغلاط اللي كايتعاقب عليهوم ب كوفرة فلقواعد د اللعبة. تقدر تعطى كوفرة غير فاش لكورة كاتكون ملعوبة أولا فلمعاودة د لقصارة.Laws of the Game 2019/20, passim; see esp. p. 103 إلا لغلط تدار فأي حالة خرة، لكوايري اللي دار لغلط كايتعاقب، ولاكين اللعب كايتعاود بنفس الطريقة كون ماطراش لغلط.

 كوفرة نيشان / پيلانتي 
 كورة مقيوسة ب ليد (من غير لحارس وف لمينطاقة د پيلانتي ديالو)Laws of the Game 2019/20, p. 103
 لكوايري اللي دار هاد لفعال ضد لعّاب من لفرقة لوخرة وعتابرهوم لحكم مهوّرين، معيّقين أولّا مجهدين:
 النقيز على
 الركيل أولّا لمحاولات د الركيل
 الدفيع
 الضريب أوّلا لمحاولات د الضريب
 التعكال
 لغفيل أولّا لمحاولات د لغفيل
 الشدّان ديال كوايري آخورLaws of the Game 2019/20, p. 104
 لحبيس ديال كوايري آخور بلقيوس
 لعضّان أولّا الدفيل على واحد آخور
 لملاوحة ديال شي حاجة على لكورة أولا لكوايرية أولّا لحكم ديال لماطش، أولا لقيسان ديال لكورة بشي حاجة فليد
 أي تعدّو ولكورة ملعوبة على كوايري من لفرقة، كوايري بديل داخل أوّلا خارج، كوايري مترّي عليه، مسؤول ديال لفرقة أولّا حكم ديال لماطش
 كوايري اللي خاصو ليدن ديال لحكم باش يعاود يدخل للتيران، أولا كوايري بديل داخل أوّلا خارج، كوايري مترّي عليه، مسؤول ديال لفرقة أولّا حكم ديال لفرقة دار وحدة من هادو:
 يدخل للتيران بلا ليدن د لحكم، ويقطع اللعبLaws of the Game 2019/20, p. 53
 داخل للتيران بلا ليدن د لحكم، ولفرقة ديال داك اللي دخل ماركاو بيت (لبيت كايتحيّد)Laws of the Game 2019/20, p. 54
 كايشيّر شي حاجة للتيران، وديك لحاجة كاتقطع اللعب، كوايري من لفرقة لخرة أولّا حكم.Laws of the Game 2019/20, p. 115

 كوفرة مانيشانش 
 تسلولLaws of the Game 2019/20, p. 101
 حارس شد كورة فلمينطاقة د پيلانتيات بطريقة ماتابعاش لقواعدLaws of the Game 2019/20, p. 105
 لحبيس ديال حارس باش مايطلقش كورة من يدّيه
 الركيل (أولّا لمحاولات د الركيل) تاع كورة ولحارس عاد غايطلقها
 اللعب بطريقة خطيرة (بلا غلط خايب)
 لحبيس ديال كوايري آخور بلا مايتقاس
 مناݣرة على شي قرار
 هضرة أولا مشايرات وحركات خايبين
 أي تعدّو آخور باللسان
 إلا كان لكوايري ديجا معاقب على غلط خايب، سلوك معادي أولا غلط محدّر منّو جوج مرّات، وزايد فيه كايتحدا كوايري آخور ولحكم عاطي للاخور "لأولوية فلقصارة" (من غير إلا تدار غلط خايب قبل)Laws of the Game 2019/20, p. 108
 غلط برّا التيران ديال كوايري على كوايري ، كوايري بديل داخل أوّلا خارج، كوايري مترّي عليه أولّا مسؤول من نفس لفرقةLaws of the Game 2019/20, p. 114
 كوايري لاعب بدية بالصفارة، كوفرة، پيلانتي، توش، ضربة مرمى أولّا ركنية وقاس لكورة مرّة تانية قبل مايقيسها كوايري آخور (من غير إلا تقاست لمرّة التانية بليدين تمّا كاتعطى كوفرة نيشان / پيلانتي)Laws of the Game 2019/20, pp. 88, 119, 123, 128, 131, 135
 إلا كاتطرى ضربة حرّة، ولعّاب مهاجيم مادايرش مسافة ديال ميترو على حيط دايرينو تلاتة أوّلا كتر ديال لكوايرية لمدافعينLaws of the Game 2019/20, p. 119
 پيلانتي تّيرات بلعكسLaws of the Game 2019/20, p. 122
 لكوايري مول پيلانتي كايدير لقوالب من مورا ما كولشي واجدLaws of the Game 2019/20, p. 123
 لعّاب من نفس لفرقة هو اللي تيرا پيلانتي
 فپيلانتي، فاش لكوايري مولاها ولحارس كايديرو غلط بجوج فنفس لوقت، وتماركا بيت، (لبيت كايتلغا و كوفرة مانيشانش كاتعطى للفرقة لمدافعة)
 فپيلانتي، فاش كوايري مهاجم كايتعدى لخط ولبيت ماتماركاش
 فتوش، كوايري آخور كايتعاكس أولّا كايحبس اللعاب مول التوش، أولّا قريب جوج ميترو على لبلاصة فين غايتقصّر التوش، واللعب وقف فاش تنفّدات التوشLaws of the Game 2019/20, p. 128
 لكوايري اللي خاصو ليدن من لحكم باش يدخل، وكايدخل بلا بيه وماكايقطعش اللعب، ولحكم كايوقّف اللعب باش يتعامل معا لغلط
 آي غلط آخور اللي فيه لحكم كايقف اللعب باش يعطي كارطة صفرة أولّا يصيفت شي كوايري بحمرة.

 مصادر 

تصنيف:طرق لمعاودة د اللعب ف كورة
تصنيف:لقواعد د كورة
تصنيف:مقالات فيها مصدر و 3000 بايت